पाएं अपने शहर की ताज़ा ख़बरें और फ्री ई-पेपरडाउनलोड करें
हेमचंद यादव विश्वविद्यालय दुर्ग अंतर्गत जिले के कॉलेजों के सेमेस्टर छात्रों की ऑनलाइन परीक्षा 5 मई से शुरू होगी। इसके पहले मंगलवार को लीड सहित अन्य कॉलेजों के प्राचार्यों ने परीक्षा के संबंध में स्टाफ की ऑनलाइन बैठक लेकर विभिन्न गतिविधियों पर समीक्षा की।
दरअसल 15 से 22 फरवरी तक जब कॉलेजों में एडमिशन लेने वाले स्टूडेंट्स ऑनलाइन आवेदन जमा किए थे, तब कोरोना के केस कम मिल रहे थे। इसलिए अॉनलाइन व ऑफलाइन पढ़ाई का दौर चला लेकिन मार्च में ज्यादा केस मिलने के बाद सभी ऑनलाइन पढ़ाई के भरोसे रहे। ऐसे में बैठक लेकर समीक्षा की गई कि कोर्स कंपलीट हुआ है कि नहीं, छात्रों से भी चर्चा की गई, ताकि ऑनलाइन परीक्षा के दौरान किसी प्रकार की परेशानी न आए।
ऑनलाइन परीक्षा में एमए, एमकॉम, एमएससी, सहित अन्य संकाय के स्टूडेंट्स शामिल होंगे। कोरोना संकट के दौर के बीच सेमेस्टर परीक्षा में बालोद, गुंडरदेही, अर्जुन्दा, दल्लीराजहरा, गुरूर, खेरथा, डौंडी व डौंडीलोहारा कॉलेज के सैकड़ों स्टूडेंट्स शामिल होंगे। अलग-अलग दिन निर्धारित समय में लीड कॉलेज के 500 स्टूडेंट्स परीक्षा देंगे। जिसमें एलएलबी में एडमिशन लेने वाले स्टूडेंट भी शामिल हैं।
परीक्षा दिलाने वाले स्टूडेंट्स को यह जानना जरूरी
अलग-अलग उत्तरपुस्तिका बनानी होगी विद्यार्थियों को
प्रत्येक प्रश्न पत्र के लिए अलग-अलग उत्तरपुस्तिका बनाना अनिवार्य होगा। उत्तरपुस्तिका के कवर पेज को विश्वविद्यालय की वेबसाइट से डाउनलोड कर उत्तरपुस्तिका के मुखपृष्ठ के रूप में उपयोग किया जाएगा। लीड कॉलेज के प्राचार्य जेके खलको ने बताया कि सेमेस्टर परीक्षा की शुरुआत बुधवार से होगी। कोरोना के चलते स्टूडेंट्स ऑनलाइन परीक्षा घर पर देंगे। मंगलवार को परीक्षा के संबंध में संबंधितों की ऑनलाइन बैठक लेकर तैयारी पर चर्चा कर चुके हैं।
जानिए, काॅलेज में किस संकाय में कितने स्टूडेंट्स
लीड कॉलेज से एमए हिन्दी में फर्स्ट सेमेस्टर के 40, थर्ड सेमेस्टर के 28, एमए समाजशास्त्र फर्स्ट सेमेस्टर के 40, थर्ड सेमेस्टर के 37, एमए अर्थशास्त्र फर्स्ट सेमेस्टर के 21 स्टूडेंट्स हैं।
थर्ड सेमेस्टर के 18, एमए राजनीतिशास्त्र फर्स्ट सेमेस्टर के 40, थर्ड सेमेस्टर के 29, एमकॉम फर्स्ट सेमेस्टर के 39, थर्ड सेमेस्टर के 39, एमएससी गणित फर्स्ट सेमेस्टर के 40, थर्ड सेमेस्टर के 33, एमएससी बॉटनी फर्स्ट सेमेस्टर के 40, थर्ड सेमेस्टर के 39 स्टूडेंट्स हैं ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mag_Deva zho_Hant eng_Latn